കോവിഡ് കണ്ടെത്തുന്നതില് മുന്നില് കേരളം ബിഹാറും യു.പിയും പിന്നില് ന്യൂഡല്ഹി കോവിഡ് ബാധിതരെ കണ്ടെത്തുന്നതില് കേരളം ബഹുദൂരം മുന്നിലെന്ന് പഠനം. ആറില് ഒരു രോഗിയെ വീതം കേരളം കണ്ടെത്തുമ്ബോള് ബിഹാര് 134 രോഗികളില് ഒരാളെയും യുപി 100ല് ഒരു രോഗിയെയുമാണ് കണ്ടെത്തുന്നത്. ഐസിഎംആറിന്റെ നാലാം സിറൊ സര്വേ അടിസ്ഥാനമാക്കി പ്രമുഖ ഹെല്ത്ത് ഇക്കണോമിസ്റ്റ് റിജോ ജോണ് നടത്തിയ പഠനത്തിലാണ് ഇക്കാര്യം. സര്വേ വിവരങ്ങള് അപഗ്രഥിച്ച് റിപ്പോര്ട്ട് ചെയ്യാതെ പോകുന്ന രോഗികളുടെ എണ്ണം അണ്ടര് കൗണ്ടിങ് ഫാക്ടര് ആണ് കണക്കാക്കിയത്. ഒരു രോഗിയെ കണ്ടെത്തുമ്ബോള് എത്ര രോഗികള് ഒഴിവാക്കപ്പെടുന്നുവെന്ന കണക്കുകൂട്ടലാണ് അണ്ടര് കൗണ്ടിങ് ഫാക്ടര്. പഠനനിരീക്ഷണങ്ങള് സര്ക്കാര് വൃത്തങ്ങളും സ്ഥിരീകരിച്ചു. ബിഹാറില് മെയ് 31നകം ഒമ്ബതു കോടിയിലേറെ രോഗികളെ റിപ്പോര്ട്ട് ചെയ്യേണ്ടതാണ്. എന്നാല്, കണക്കില് ഒമ്ബതു ലക്ഷം മാത്രം. 16.8 കോടി രോഗികള് ഉണ്ടാകേണ്ട യുപിയില് കണക്കില് 17 ലക്ഷം രോഗികള്. രാജ്യത്ത് അണ്ടര് കൗണ്ടിങ് ഫാക്ടര് 33 ആണ്. മെയ് 31നുള്ളില് 92.65 കോടി രോഗികള് ഉണ്ടാകേണ്ടതാണ്, എന്നാല് അന്നേവരെ റിപ്പോര്ട്ട് ചെയ്തത് 2.82 കോടി രോഗികള് മാത്രം. ലക്ഷക്കണക്കിനു രോഗികള് കണക്കില്പ്പെടാതെ പോയെന്നാണ് പഠനം വെളിപ്പെടുത്തുന്നത്.